stanford-oval/wikipedia huggingface dataset:
פורשה 911 GT3

| --- | --- |

 מאפיינים כלליים
 יצרן:  פורשה
 שנות ייצור:  1999 עד היום
 הרכבה:  גרמניה:שטוטגרט, זופנהאוזן, פלאכט.
 מודל קודם:  פורשה 993 RS
 סיווג:  מכונית ספורט
 מרכב:  קופה עם 2 דלתות
 מפרט טכני
 מנוע:  מנוע שטוח 6 
 
פורשה 911 GT3 (באנגלית: Porsche 911 GT3) הוא דגם הביצועים הגבוהים של מכונית הספורט פורשה 911. ל-GT3 הייתה קריירת מרוצים מוצלחת בסדרות אתגר גביע פורשה, כמו גם בסופרקאפ הבינלאומי של פורשה התומך באליפות העולם בפורמולה 1 של FIA.
מכוניות כביש > פורשה 996 GT3

הוצג בשנת 1999. המנוע של ה-996 GT3 מספק כ-355 כ"ס. כדי להעלות את יכולת המסלול של הרכב לרמה המקסימלית, פורשה העניקה ל-GT3 בלמים גדולים.
פורשה 996 GT3 מבט קדמי.
פורשה 996 GT3 מבט אחורי.
מכוניות כביש > פורשה 996 GT3 > 996.2 GT3 מתיחת פנים

פורשה ביצעה עדכונים משמעותיים ל-GT3 בשנת 2004 (השנה הראשונה שהמכונית הוצעה ללקוחות ארצות הברית), הספק המנוע עלה ל-385 כ"ס. מערך הבלימה שודרג, וכולל כעת מחוגה של 6 בוכנות מלפנים (ההילוכים נותרו עם 4 בוכנות). ה-GT3 מצליח להאיץ מ-0 ל-100 בתוך 4.5 שניות.
פורשה 996 GT3 (אחרי מתיחת פנים) קדמית.
פורשה 996 GT3 (אחרי מתיחת פנים) אחורית.
מכוניות כביש > פורשה 996 GT3 > 996.2 GT3 RS

הדגם הוצג ב-2003 עם שינויים חיצוניים. ל-996 GT3 RS מפרט המנוע שונה במקצת מקודמו. הספק המנוע עלה ל-400 כ"ס. נמכרו רק 113 מכוניות מתוך 140 שיוצרו, כולם יוצאו לבריטניה ולא נמכרו בארצות הברית או בקנדה. ה-996 GT3 RS מאיץ בין-0 ל-100 קמ"ש בתוך 4.3 שניות ומהירותו המרבית היא 306 קמ"ש (190 מייל לשעה).
מבט קדמי
מבט אחורי
מכוניות כביש > פורשה 997 GT3 > 997.1 GT3

בפברואר 2006, פורשה חשפה את הדור השני של הפורשה GT3 997.  ה-997 GT3 קיבל מנוע 3.6 ליטר חדש שמספק כ-415 כ"ס. המכונית יצאה למכירה בקיץ 2006, בסך הכל נמכרו 917 יחידות בארצות הברית ו-46 יחידות בקנדה. ה-997 GT3 מאיץ מ-0 ל-100 בתוך 4.1 שניות ומהירותו המרבית היא 193 מייל לשעה (311 קמ"ש).
פורשה 997 GT3 מבט קדמי
פורשה 997 GT3 מבט אחורי
מכוניות כביש > פורשה 997 GT3 > 997.1 GT3 RS

פורשה הציעה גם את גרסת ה-RS ל-997 GT3. ה-997 GT3 RS הוצג באירופה באוקטובר 2006 ובצפון אמריקה באביב 2007. ה-997 GT3 RS קל יותר ב-20 קילוגרם (44 ליברות) מקודמו, ומשקלו עומד על 1,370 קילוגרם (3,020 ליברות).  הוא רחב יותר ב-64 מילימטרים (2.5 אינץ') מקודמו. הגרסה האמריקאית ל-997 GT3 RS כוללת חלון אחורי סטנדרטי ומכל דלק קטן יותר כדי לעמוד בכללי ה-SCCA ו-Can-Am ו-IMSA. הייצור של הדור הראשון הסתיים בשנת 2009. לפי הערכות כ-1,168 כלי רכב נמסרו ברחבי העולם, בסך הכל נמכרו 410 יחידות בארצות הברית ו-42 יחידות בקנדה.
מבט קדמי
מבט אחורי
מכוניות כביש > פורשה 997 GT3 > 997.2 GT3

בשנת 2009 השיקה פורשה את הדור השני של ה-997 GT3 עם מנוע 3.8 ליטר שמדורג ב-435 כ"ס. המשלוחים באירופה החלו בנובמבר של אותה שנה, בסך הכל נמכרו 654 יחידות בארצות הברית ו-58 יחידות בקנדה.
מבט קדמי
מבט אחורי
מכוניות כביש > פורשה 997 GT3 > 997.2 GT3 RS

בשנת 2010 הוצג ה-911 GT3 RS. הוא קיבל 15 כ"ס יותר מקודמו עקב המנוע החדש בנפח 3.8 ליטר, המביא את הספק הכוח הכולל ל-444 כ"ס. המכונית לא אושרה להתחרות בארצות הברית על ידי IMSA American LeMans. נהגי המבחן של פורשה התכוונו  להיכנס למירוץ ה-12 שעות של נירבורגרינג ב-2011. בסך הכל נמכרו 541 יחידות בארצות הברית ו-71 יחידות בקנדה.
מבט קדמי
מבט אחורי
מכוניות כביש > פורשה 997 GT3 > 997.2 GT3 RS 4.0

ה-GT3 RS 4.0 הושק בשנת 2011.הוא הציג מנוע 4.0 ליטר שמספק כ-493 כ"ס ב-8,250 סל"ד ו-460 ניוטון מטר. המכונית שוקלת 1,360 קילוגרם (2,998 ליברות).  נבנו רק 600 מכוניות. המכונית מאיצה מ-0 ל-100 בתוך 3.5 שניות ומהירותה המרבית היא 311 קמ"ש. זמן ההקפה בנורבורגרינג נורדשלייף הוא 7 דקות ו-27 שניות.  בסך הכל נמכרו 141 יחידות בארצות הברית ו-16 יחידות בקנדה.
מבט קדמי
מבט אחורי
מכוניות כביש > פורשה 991 GT3 > 991.1 GT3

פורשה הציגה את פורשה 991 GT3 בתערוכת ז'נבה בשנת 2013. ה-991.1 GT3 כולל מנוע שטוח 6 בנפח 3.8 ליטר שמספק כ-482 כ"ס ב-8,250 סל"ד. הוא מאיץ מ-0 ל-100 בתוך 3.5 שניות ומהירותו המרבית היא 202 מייל לשעה (325 קמ"ש). זמן ההקפה בנורבורגרינג נורדשלייף הוא 7 דקות ו-25 שניות.
בעיות אמינות
לאחר מספר כשלים במנוע בשנת 2014 הוחזרו כל 785 מכוניות והוחזרו לאחר שהותקנו בהם מנועים חדשים, ולכל הבעלים הוטלה אחריות לשנה נוספת.
מבט קדמי
מבט אחורי
מכוניות כביש > פורשה 991 GT3 > 991.1 GT3 RS

פורשה השיקה את גרסת ה-RS של ה-911 GT3 בתערוכת הרכב בז'נבה בשנת 2015. יחידת 3.8 ליטר הוחלפה ביחידת 4.0 ליטר שמספקת כ-490 כ"ס ו-469 ניוטון מטר. הוא מאיץ מ-0 ל-100 בתוך 3.4 שניות. זמן ההקפה בנורבורגרינג נורדשלייף הוא 7 דקות ו-20 שניות.
מבט קדמי
מבט אחורי
מכוניות כביש > פורשה 991 GT3 > 991.2 GT3

פורשה חשפה את ה-GT3 991.2 בתערוכת ז'נבה בשנת 2017. נעשו שינויים נרחבים במנוע המאפשרים קו אדום של 9,000 סל"ד. המנוע מספק כ-500 כ"ס ו-460 ניוטון מטר. הוא מאיץ מ-0 ל-100 בתוך 3.8 שניות ומהירותו המרבית היא 198 מייל לשעה (319 קמ"ש).
מבט קדמי
מבט אחורי
מכוניות כביש > פורשה 991 GT3 > GT3 Touring

היא מכונית כביש שמבוססת על ה-פורשה 991.2 GT3.
מבט קדמי
מבט אחורי
מכוניות כביש > פורשה 991 GT3 > 991.2 GT3 RS

בפברואר 2018 חשפה פורשה את דגם הפורשה GT3 RS 991.2. השינויים כוללים מנוע חדש הדומה לדגמי ה-GT3 וה-RSR עם קו אדום של 9,000 סל"ד.
מבט קדמי
מבט אחורי
ביצועי המכוניות

| דגם | שנים | מנוע | הספק המנוע | משקל | האצה מ-0 ל-100 | מהירות מרבית |
| --- | --- | --- | --- | --- | --- | --- |
| 996.1 GT3 | 1999–2001 | 3,600 סמ"ק | 355 כ"ס | 1,350 קילוגרם (2,976 ליברות) | 4.8 שניות | 302 קמ"ש (188 מייל לשעה) |
| 996.2 GT3 | 2003–2004 | 3,600 סמ"ק | 376 כ"ס | 1,380 קילוגרם (3,042 ליברות) | 4.5 שניות | 306 קמ"ש (190 מייל לשעה) |
| 996.2 GT3 RS | 2003–2004 | 3,600 סמ"ק | 376 כ"ס | 1,360 קילוגרם (2,998 ליברות) | 4.4 שניות | 306 קמ"ש (190 מייל לשעה) |
| 997.1 GT3 | 2006–2009 | 3,600 סמ"ק | 409 כ"ס | 1,394 קילוגרם (3,073 ליברות) | 4.3 שניות | 310 קמ"ש (193 מייל לשעה) |
| 997.1 GT3 RS | 2006–2009 | 3,600 סמ"ק | 409 כ"ס | 1,375 קילוגרם (3,031 ליברות) | 4.2 שניות | 310 קמ"ש (193 מייל לשעה) |
| 997.2 GT3 | 2009–2011 | 3,797 סמ"ק | 429 כ"ס | 1,394 קילוגרם (3,073 ליברות) | 4.1 שניות | 312 קמ"ש (194 מייל לשעה) |
| 997.2 GT3 RS | 2009–2011 | 3,797 סמ"ק | 444 כ"ס | 1,370 קילוגרם (3,020 ליברות) | 4.0 שניות | 310 קמ"ש (193 מייל לשעה) |
| 997.2 GT3 RS 4.0 | 2011–2013 | 3,996 סמ"ק | 493 כ"ס | 1,360 קילוגרם (2,998 ליברות) | 3.9 שניות | 310 קמ"ש (193 מייל לשעה) |
| 991.1 GT3 | 2013–2016 | 3,799 סמ"ק | 469 כ"ס | 1,430 קילוגרם (3,153 ליברות) | 3.5 שניות | 315 קמ"ש (196 מייל לשעה) |
| 991.1 GT3 RS | 2015–2017 | 3,996 סמ"ק | 493 כ"ס | 1,420 קילוגרם (3,131 ליברות) | 3.3שניות | 310 קמ"ש (193 מייל לשעה) |
| 991.2 GT3 | 2017–2019 | 3,996 סמ"ק | 493 כ"ס | 1,430 קילוגרם (3,153 ליברות) | 3.4 שניות | 318 קמ"ש (198 מייל לשעה) |
| 991.2 GT3 RS | 2018–2019 | 3,996 סמ"ק | 513 כ"ס | 1,430 קילוגרם (3,153 ליברות) | 3.2 שניות | 312 קמ"ש (194 מייל לשעה) |
ספורט מוטורי

גרסאות מרוץ רבות ושונות של 911 GT3 מאז 1998:
ספורט מוטורי > פורשה 996 GT3

מנוע 3.6 ליטר שמספק כ-360 כ"ס ב-7,200 סל"ד ו-360 ניוטון מטר, 6 הילוכים ידני. המכונית שוקלת 1,140 קילוגרם (2,513 ליברות). צמיגים חלקלקים המסופקים על ידי פירלי, דיסקי בלמים בקוטר 330 מ"מ. המכונית מאיצה בין 0 ל-100 בתוך 4.0 שניות ומהירותה המרבית היא 286 קמ"ש (178 מייל לשעה).
ספורט מוטורי > 996 GT3 R

996 GT3 R הוצג בשנת 1999. לפני הצגתו, הוא נבדק בהרחבה בווייסאך ופול ריקרד. הפחתת המשקל במכונית הושגה על ידי לוחות גוף של סיבי פחמן וחלונות אחוריים וצדדים מזכוכית. דיסקי בלמים גדולים (קדמי 350 מ"מ ומאחור 330 מ"מ). מנוע ה-3.6 ליטר סיפק כ-505 כ"ס ב-8,200 סל"ד. הזכיות הבולטות של ה-GT3 R כוללות זכיות במירוץ ה-24 ובמירוץ 24 השעות של לה מאן בשנים 1999 ו-2000.
ספורט מוטורי > GT3 RS 996

ה-996 GT3 RS הוצג בשנת 2001 וזכה באליפות ה-GT הבריטית ב-2001 בידי קלווין ברט ומרינו פרנצ'יטי עם 109 נקודות.
ספורט מוטורי > GT6 996

הוצג בשנת 2002. תפוקת המנוע הוגדלה ל-381 כ"ס ו-380 ניוטון מטר, דיסקי הבלמים הקדמיים עלו ל-350 מ"מ. המשקל נותר על 1,140 קילוגרם (2,513 ליברות). בשנת 2004 הוגדלה תפוקת המנוע ל-385 כ"ס ב-7,200 סל"ד ו-390 ניוטון מטר.
ספורט מוטורי > 996 GT3 RSR

פורשה 996 GT3 RSR הוצגה בשנת 2004 והייתה למעשה גרסה משודרגת של ה-GT3 RS המכוונת לספורט. זה היה הפיתוח האולטימטיבי של 996 GT3 עם 450 כ"ס, מנוע שטוח 6 בנפח 3.8 ליטר ותיבת הילוכים ידנית רציפה עם 6 הילוכים. הפחתת משקל הושגה על ידי שימוש בלוחות סיבי פחמן. רק 37 מכוניות נבנו. השבחים של ה-RSR כוללים שלושה ניצחונות במחלקת GT2 האמריקאית של לה מאן.
ספורט מוטורי > 997 GT3 COP

מנוע ה-3.6 ליטר מדורג ב-400 כ"ס ב-7,000 סל"ד ו-400 ניוטון מטר. דיסקי הבלמים בקוטר: 380 מ"מ קדמי ו-350 מ"מ אחורי.
ספורט מוטורי > 997 GT3 RSR

ה-RSR 997 הוצג לראשונה בשנת 2006, הוא כולל מנוע שטוח 6 בנפח 3.8 ליטר שמדורג ב-455 כ"ס ב-8,500 סל"ד ו-435 ניוטון מטר. ה-997 GT3 RSR זכתה בניצחונות רבים ברחבי העולם, כולל גמר המקום הראשון בלה מאן ב-2011 וב-2013. 997 GT3 RSR קבע שיא זמן הקפה של נורבורגרינג נורדשלייף בשעה 7:07 כשהוא מונע על ידי סבין שמיץ.
ספורט מוטורי > 997 GT3 COP S

מבוסס על מכונית הכביש GT3 RS במקום ה-GT3 ומיועדת למרוצי FIA ו-GT3 בינלאומיים.
ספורט מוטורי > GT3 COP 3.8

הוצג בתערוכת פרנקפורט ב-2009, הוא כולל מנוע 3.8 ליטר חדש בהספק של 450 כ"ס ב-7,500 סל"ד. המכונית שוקלת 1,160 קילוגרם (2,557 ליברות).
ספורט מוטורי > 997 GT3 R

ה-GT3 R כולל מנוע 4.0 ליטר שמספק כ-500 כ"ס.
ספורט מוטורי > 997 GT3 R היברידי

ה-997 GT3 R היברידית הוצג בתערוכת הרכב בז'נבה בשנת 2010. ל-GT3 R שני מנועים חשמליים, שניהם מפתחים תפוקה כוללת של 222 כ"ס, ועוד מנוע שמספק כ-500 כ"ס. המכונית נכנסה למרוץ 24 השעות של נורבורגרינג בשנת 2010.
ספורט מוטורי > 991 GT3 COP

פורשה הציגה את ה-GT3 COP בשנת 2013 על בסיס ה-991 GT3. הוא כולל מנוע שטוח 6 בנפח 3.8 ליטר שמספק כ-338 קילוואט (453 כ"ס) ב-8500 סל"ד. משקל המכונית הוא 1,175 קילוגרם (2,590 ליברות).
ספורט מוטורי > 991 RSR

בשנת 2013 פורשה הציגה את הגרסה החדשה ביותר של ה-RSR.
ספורט מוטורי > 991 GT America

הוצגה בשנת 2014.
ספורט מוטורי > 991 GT3 R

הוצגה במאי 2015. היא כוללת מנוע שטוח 6 בנפח 4.0 ליטר שמדורג ב-507 כ"ס, משקל המכונית הוא 1,220 קילוגרם (2,690 ליברות), דיסקי הבלמים בקוטר 380 מ"מ.
ספורט מוטורי > 991 RSR

בנובמבר 2016 הציגה פורשה את הגרסה החדשה של ה-911 RSR. הוא כולל מנוע בנפח 4.0 ליטר ששדורג ב-510 כ"ס.
ספורט מוטורי > 991 GT3 COP

נחשף בתערוכת הרכב בפריס 2016, הוא מבוסס על 991.2 GT3. הוא כולל מנוע שטוח 6 בנפח 4.0 ליטר שמספק כ-485 כ"ס. מחיר ה-GT3 הוא 189,900 אירו.
ספורט מוטורי > 991 GT3 R

הוצג במאי 2018. הספק המנוע הוא כ-551 כ"ס. מחיר ה-GT3 R הוא 459,000 אירו ללא מיסים.
ספורט מוטורי > 991 RSR

ביולי 2019 הציגה פורשה את הגרסה החדשה של ה-911 RSR. הוא כולל מנוע בנפח 4.2 ליטר.
ספורט מוטורי > 992 GT3 COP

ה-992 GT3 Cup נחשף ב-12 בדצמבר 2020. הוא כולל מנוע בנפח 4.0 ליטר שמספק כ-510 כ"ס ב-8,400 סל"ד. המשקל הוא 1,260 ק"ג.
ספורט מוטורי > היסטוריית מרוצים

ה-911 GT3 זכה במרוצים רבים.
אלו הם:
במרוץ 24 השעות של נורבורגרינג הוא זכה בשנים: 2000, 2006, 2007, 2008, 2009, 2011, 2018.
מרוצי VLN שונים בנירבורגרינג.
מרוץ 24 שעות בשנת 2003, 2010, 2019, 2020.
24 השעות של דייטונה בשנת 2003.
מרוץ לה מאן בשנת 2015.
ספורט מוטורי > היסטוריית מרוצים > 24 שעות של לה מאן

לאחר שזכתה באופן מוחלט ב-24 שעות של לה מאן בשנת 1998, פורשה שלטה במעמד ה-GT / N-GT בלה מאן. לא היו מתחרים גדולים ופורשה זכתה בשבע זכיות ברציפות בין השנים 1999–2005. בשנת 2006 פורשות הובילה חלק ניכר מהמרוץ אך אחד מהמתחרים נתקל בבעיות ונסוג.
ראו גם

פורשה
פורשה 911
פורשה 991
פורשה 911 GT2 RS
אי הקופים 4: הבריחה מאי הקופים

| --- | --- |

עטיפת המשחק
 כללי
 תאריך הוצאה:  8 בנובמבר 2000
 סוגה:  משחק הרפתקאות גרפי
 פיתוח:  לוקאס ארטס
 הוצאה לאור:  לוקאס ארטס
 ארץ מקור:  ארצות הברית 
 שפות:  אנגלית, גרמנית, איטלקית, צרפתית, ספרדית 
 הפצה:  לוקאס ארטס
 סדרה:  אי הקופים
 דרישות תוכנה
 מנוע משחק:  GrimE
 מצבי משחק:  משחק וידאו למשתתף יחיד 
 פלטפורמות:  Microsoft Windows Mac OS פלייסטיישן 2
 מדיה:  CD-ROM
 המשחק הקודם:  אי הקופים 3: קללת אי הקופים
 דרישות מערכת
 מעבד:  200 מגה-הרץ
 זיכרון:  32 מגה-בייט RAM
 כרטיס מסך:  4 מגה-בייט
 
 אתר רשמי
 
אי הקופים 4: הבריחה מאי הקופים (באנגלית: Escape from Monkey Island) הוא משחק הרפתקה שפותח והופץ על ידי לוקאס ארטס בשנת 2000 והוא המשחק הרביעי בסדרת משחקי אי הקופים. זה המשחק השני והאחרון מבית לוקאס ארטס שהשתמש במנוע ה-GrimE, אחרי גרים פנדנגו.
תקציר העלילה

המשחק מתחיל כשגייבראש ת'ריפווד ואיליין מארלי שהתחתנו חוזרים לאי מיילי. מכיוון שנעדרו הרבה זמן הם נחשבים למתים והולכות להתקיים בחירות לתפקיד המושל. בעוד איליין רצה בבחירות, גייבראש יוצא לאי לוקה כדי לפגוש את עורכי הדין של איליין ולהביא את הירושה המשפחתית.
באי הוא מופלל בשדידת בנק ויוצא לטהר את שמו. באי הוא פוגש את אוזיי מנדרול איש עסקים מאוסטרליה שרוצה לסלק את הפיראטים מהאיים הקריביים. גייבראש מצליח לטהר את שמו ולחזור לאי מיילי עם הירושה המשפחתית.
כשהוא חוזר הוא ואיליין מגלים שלה צ'אק חי והוא זה שרוצה להתמנות לתפקיד המושל. גייבראש לומד על כוח וודו חזק
בשם The Ultimate Insult (ההעלבה האולטמטיבית) שמורכב מגביע מוזהב, ספל כסף עם פרצוף של קוף וכובע פיראטי בצבע ברונזה שאותם ניתן למצוא באי ג'מבליה.
גייבראש מגיע לאי ג'מבליה, שם כדי למצוא את החלקים הוא נאלץ לפוצץ סלעים כדי למצוא את הכובע, לגנוב את ספל כסף ממסעדה ולהשתתף בתחרות צלילה כדי לזכות בגביע הזהב.
גייבראש מצליח וחוזר לאי מיילי רק כדי לגלות שלה צ'אק ואוזיי השתלטו על האחוזה, גונבים ממנו את החלקים וזורקים אותו באי הקופים.
גייבראש מנסה להימלט מאי הקופים ובדרך הוא לומד שהרמן ט'ובראט (הנווד של האי) הוא בעצם סבה האבוד של איליין שאיבד את הזיכרון לפני 20 שנה והוא בעצם מי שסיפר לאוזיי על הסוד של The Ultimate Insult. באי הוא גם פוגש את הנסיך ג'וג'ו
קוף שיכול לדבר. ג'וג'ו מלמד את גייבראש על "מנקי קומבאט" (פארודיה על מורטל קומבט).
באי גייבראש מגלה את הסוד האמיתי של אי הקופים: מתחת לראשי הקוף הענקים מסתתר רובוט ענק שמופעל על ידי קופים. גייבראש, ג'וג'ו
והוראשיו מארלי (שמו האמיתי של הרמן) יוצאים עם הרובוט לעצור את אוזי ולה צ'אק. באי מיילי הם מביסים אותם בקרב 
"מנקי קומבאט". לאחר הקרב חוזר הוראשיו לתפקיד המושל של האיי מיילי וגייבראש ואיליין יוצאים להרפתקה חדשה.
רחוב סוקולוב (הרצליה)

| --- | --- |

רחוב סוקולוב לאחר שיפוצו ב-2010
 מידע כללי
 על שם:  נחום סוקולוב, מנהיג ציוני ואיש רוח, נשיא ההסתדרות הציונית
 הקמה
 תקופת הבנייה:  ?–1925
 מיקום
 מדינה:  ישראל
 עיר:  הרצליה
 שכונה:  מרכז העיר
 
 קואורדינטות:  32°10′02″N 34°50′46″E﻿ / ﻿32.16713056°N 34.846°E﻿ / 32.16713056; 34.846
 תבנית:לשוניות2
 
קניון לב העיר במפגש הרחובות סוקולוב ובן-גוריון
הספרייה העירונית ברחוב סוקולוב, 2010 (עברה שיפוץ מאז)
רחוב סוקולוב בעת הפיכתו למדרחוב, 2006
רחוב סוקולוב בהרצליה הוא אחד הרחובות הראשיים בעיר שמהווה מרכז מסחרי. הרחוב גובל במפגש הרחובות ויצמן, פינסקר והשרון במערב ובדרך ירושלים במזרח. במרכזו הוא גובל ברחוב ראשי אחר בהרצליה, שדרות בן-גוריון. הרחוב הוא חלק מכביש 541.
הרחוב קיים מאז 1925, וקיבל את שמו ב־1932. בטקס החניכה נכח נחום סוקולוב עצמו, שעל שמו נקרא הרחוב. הרחוב תוכנן כבר בתוכנית המתאר הראשונה של העיר, שהכין האדריכל ריכרד קאופמן.
אתרי הרחוב

הרחוב משמש עורק תחבורה ראשי בעיר, כולל בתי עסק קטנים רבים, בנקים, מסעדות וברים, וכולל אתרים בולטים נוספים לאורכו: שדרות ח"ן, בית הכנסת הגדול ומתחם "לב העיר" (שנמצאים על פינת סוקולוב-בן-גוריון), בית עיריית הרצליה הישן (כיום מוזיאון אלי כהן), בית הדואר הראשי בעיר, תחנת מגן דוד אדום, הספרייה העירונית וגן בן־שפר. עד להקמת קניון שבעת הכוכבים היה הרחוב מרכז הפעילות המסחרית העיקרי של העיר.
עד לשנת 1983 שכן בפינת הרחובות בן-גוריון וסוקולוב עד רחוב בר־אילן השוק העירוני, שכלל גם בתי מלאכה קטנים, קיוסקים ודוכני ירקות לאורך רחוב בן-גוריון. שטח השוק היה שייך לאגודת "מפעל המים" של הרצליה, שבין חבריה היו פרדסנים וחקלאים שרכשו מניה. עם פינוי השוק הוקם במקומו מגדל "לב העיר" ומרכז מסחרי (פסאז').
קיוסק "טוקר", הקיוסק הראשון לגזוז בהרצליה, נבנה בשנת 1935 בפינת הרחובות בן-גוריון וסוקולוב, על ידי המועצה המקומית הרצליה. הקיוסק הופעל על ידי גדליהו טוקר, אשתו טובה ובניהם משה ויחיאל, שהיו בין המתיישבים הראשונים בהרצליה כשנוסדה. במשך שנים היה הקיוסק מרכז הבילוי והמפגשים של המושבה.
כשהוקמה התחנה המרכזית של הרצליה היא מוקמה בקרן הרחובות סוקולוב ובן-גוריון, סמוך לשדרות ח"ן, עד שעברה ב-1960 כ-300 מטר משם להצטלבות שדרות בן-גוריון ורחוב העצמאות. (תחנה מרכזית זו נסגרה אף היא בשנת 2018)
בעבר פעלו ברח' סוקולוב ארבעה בתי קולנוע שנסגרו: קולנוע דוד (סמוך למיקום הנוכחי של הספרייה העירונית), קולנוע הקיץ (ללא גג) זיו־אור, קולנוע היכל (שלאחר סגירתו הוקם במקומו פסאז' סוקולוב – המחבר בין סוקולוב לרח' הראשונים) וקולנוע סטאר (שהוקם בפסאז' סוקולוב). במתחם קולנוע סטאר הוקם ב־2008 סינמטק הרצליה.
אירועים ברחוב

ב-11 ביוני 2002 התרחש במסעדת "מפגש השרון" ברח' סוקולוב פיגוע התאבדות שגבה הרוגה אחת. היה זה הפיגוע היחיד שהתרחש בהרצליה בתקופת האינתיפאדה השנייה.
רחוב סוקולוב היה אחד המוקדים העיקריים של פסטיבל הביאנלה בהרצליה שהוצג בעיר באופן דו-שנתי מ-2007 עד 2011.
שיפוץ מרכז הרחוב בתחילת המאה ה-21

בין השנים 2005 ל־2008 הוקם במרכז רחוב סוקולוב, ביוזמתה של ראש העירייה יעל גרמן, "המרכז החדש של הרצליה", שכלל בין היתר את הרחבת מדרכות הרחוב, הקמת כיכר גדולה במפגש הרחובות סוקולוב ובן-גוריון, הרחבת השטחים הירוקים והקמת ספסלים. המהלך נועד להפחית את נפח התנועה העוברת ברחוב ולהאט את מהירות הנסיעה לכלל התנועה, כך שתתאפשר תנועת הולכי רגל ורוכבי אופניים בטוחה, הן לאורך המדרכות והן במעברי החצייה. ננטעה ברחוב שדרת עצי דולב קליפורני. מתקני הרחוב מאפשרים לציבור שימוש נוח ובטוח בספסלים, מתקני קשירת האופניים ומתקני המשחקים. בצומת המרכזי (בין שדרות ח"ן, בית הכנסת הגדול ובניין לב העיר) נבנתה כיכר.
המרכז החדש הפך את רחוב סוקולוב מעורק תחבורה ראשי בעיר לרחוב שחלקו המרכזי חד־סטרי בעל נתיב בודד, כאשר על חשבון המסלולים שבוטלו הורחבו המדרכות ונסללו שבילי אופניים. צמצום העבירות התחבורתית הנגיש את העסקים ברחוב להולכי הרגל ורוכבי האופניים. ברוב שעות היום קיים עומס תנועה לאורך המרכז החדש. בשנת 2015 יזם ראש העירייה החדש, משה פדלון, צמצום של המדרכות וביטול הכיכר בצומת סוקולוב-בן-גוריון-שדרות ח"ן, בו הכבישים הורחבו, שבילי האופניים נותקו מהצומת, מהלך שפגע קשות בנגישות המרכז העירוני להולכי הרגל ורוכבי האופניים.
הערות שוליים

↑  "רחוב סוקולוב שלי" - תחרות צילומים של מוזיאון בית ראשונים בהרצליה, באתר עיריית הרצליה, 11 בפברואר 2014
↑  אטילה שומפלבי ורענן בן צור, הדר הרשקוביץ בת ה-15 נהרגה בפיגוע בהרצליה, באתר ynet, 12 ביוני 2002
↑  החלו העבודות לפתיחת רחוב סוקולוב ולהסרת אי-התנועה החוסם המרכזי, באתר של עיריית הרצליה, 9 במרץ 2015
מזון מהונדס גנטית

אורז זהוב - אורז מהונדס גנטית ועשיר בבטא קרוטן
מזון מהונדס גנטית הוא מזון שעבר שינויים במידע הגנומי שלו, הדנ"א, בעזרת שיטות הנדסה גנטית. ניתן לבצע שינויים גנטים ישירים בגנומים של צמחים המיועדים למאכל או שינויים בגנום של מיקרואורגניזם שנמצא במוצר הסופי או שהיה מעורב בהפקה של חומר גלם המוסף למזון. שיטות ההנדסה הגנטית מאפשרות הוספה, החסרה, שינוי ושיפור של תכונות המזון על ידי שינויים בגנים ספציפיים. בכך שונה מזון מהונדס גנטית ממזון שעבר השבחה גנטית בעזרת הכלאות ברבייה בין זנים שונים של אותו מין, כפי שנהוג במשך מאות שנים בבעלי חיים ובצמחים.
בשנת 1994 אושר היבול הראשון שעבר הנדסה גנטית, עגבניית ה-Flavr Savr (אנ'), ומאז גדל מספרם של צמחי המאכל המהונדסים גנטית שאושרו לשימוש. נכון ל-2022 ישנן למעלה מ-357 תכונות שמקורן בהנדסה גנטית בצמחים מגוונים שנמצאים בשימוש האדם, ביניהם קנולה, תירס, כותנה, סויה ותפוחי אדמה. בשנת 2015, ה-FDA אישר למאכל בעל חיים מהונדס גנטית ראשון, סלמון אקווה-אדוונטג. בדג זה הוחלף הגן האחראי על הורמון הגדילה לגן שמקורו בדג סלמון אחר, שינוי גנטי שמאפשר לדג לגדול לאורך כל השנה ולא רק בחודשי הקיץ.
ישנן סיבות רבות לייצור ולקידום מוצרי מזון מהונדסים גנטית, ביניהן שיפור קצב גדילה, עמידות של יבולים בפני מזיקים, קוטלי עשבים וחומרי הדברה, שיפור תכונות ואיכות צמחי מאכל כמו הארכת חיי מדף, שיפור נראות, מרקם וערכים תזונתיים. כמו כן, הגידול באוכלוסייה העולמית לצד התמעטות המשאבים וההתחממות הגלובלית עשויים ליצור קושי לספק מזון איכותי לאוכלוסייה של כ-9 מיליארד איש, זאת בהתאם לתחזיות לשנת 2049. מזון מהונדס גנטית יכול לתת מענה לבעיות רבות וגם לשמש לפיתוחים עתידיים נוספים כמו שינוע תרופות ממוקדות לאיבר החולה בגוף בעזרת מזון ועוד.
שיטות ותהליך

תהליך יצירת מזון מהונדס גנטית בו משולבים גנים חדשים כולל שלושה שלבים עיקריים. תחילה יש להפיק ולבודד את הגן הרצוי, כאשר מקור הגן יכול להיות בווירוס, חיידק, צמח או בעל חיים. לאחר מכן, הגן שבודד מוחדר אל וקטור, פלסמיד המכיל אתר בקרה וגנים מסייעים. יתרון השימוש בפלסמיד כנשא של גנים, נובע מיכולתו לחדור לתאים, להתרבות במהירות ולהתבטא בתא באופן עצמאי. לבסוף, משולב הגן בגנום של האורגניזם ומתקבל דנ"א רקומביננטי.
שיטות ותהליך > שיטות להנדסה גנטית בצמחים

מרבית ההנדסה הגנטית הנעשית על צמחים דו-פסיגיים מתבצעת באמצעות החיידק אגרובקטריום. באופן טבעי, לאחר שהחיידק חודר אל תא הצמח, מקטע של דנ"א הנמצא בפלסמיד עובר אל גרעין הצמח, שם הוא משולב לגנום הצימחי. את מקטע הדנ"א העובר מהפלסמיד ניתן להחליף בגן הרצוי, כך שיבוטא כגן נוסף בתא הצמח. יתרה מזאת, החלפת מקטע הדנ"א הפלסמידיאלי בגן הרצוי משמיטה את הגנים האחראיים לפגיעה האופיינית לחיידק האגרובקטריום כך שאין חשש לפגיעה בצמח המהונדס.
השיטה המתוארת לעיל אינה יעילה בצמחים חד-פסיגיים. עבור צמחים מסוג זה השיטה המועדפת היא השיטה הבליסטית. בשיטה זו, בעזרת אקדח ייעודי, "יורים" על תאי הצמח חלקיקי זהב או טונגסטן הנושאים דנ"א רקומביננטי המכיל את גן המטרה, אותם חלקיקים חודרים את דופן התא וכך מוחדר גן המטרה אל התא.
לבסוף, לאחר קבלה של הצמח המהונדס חשוב להעריך את האיכות והיציבות של גן המטרה. ישנם מקרים בהם התקבל תוצר שהראה חוסר יציבות בביטוי של גן המטרה כתוצאה מחדירה של מספר שונה של עותקים מהגן אל התא או מחדירה של הגן בתצורה הפוכה.
אם התקבל צמח מהונדס בעל יציבות מספקת, יש לגדל ולהרבות צמחים שלמים בתרבית רקמה.
שיטות ותהליך > שיטות להנדסה גנטית בבעלי חיים

בבעלי חיים, החדרת הגנים אפשרית רק בביצית מופרית. בהליך זה מקטע דנ"א מוזרק אל הגרעין של תא הזרע ולאחר הפריה הביצית המופרית מוזרקת לנקבות פונדקאיות. המקטע של הדנ"א המוחדר מכיל את הגן הרצוי יחד עם אתר בקרה.
אחוזי ההצלחה עבור שיטה זו נמוכים מאוד כיוון שמרבית העוברים אינם שורדים ומתים עוד לפני ההגעה לגוף הפונדקאית, ומבין אלו ששורדים שלב זה, רק אחוז קטן קלטו בהצלחה את הגן הזר.
חוקרים רבים ניסו לייעל את השיטה על ידי החדרה של הגן רק לרקמה שבא מעוניינים לקבל את הביטוי שלו. יישום שיטה זו מתאפשר בבקר כאשר הגן המוזרק מורכב מרצפים המקודדים לחלבון אנושי רצוי, יחד עם אתרי בקרה של הגנים המקודדים לחלבוני החלב העיקריים. באופן זה, נקבות הבקר מפרישות בחלב את החלבון האנושי, המיוצר בתאי העטין יחד עם החלב. עם זאת, התהליך יקר וכן כמות החלבונים הזרים המופרשים בחלב היא קטנה יחסית ולכן איננה כדאית מבחינה כלכלית.
שיטות ותהליך > שיטות להנדסה גנטית במיקרואורגניזמים

שיטה נוספת נעזרת בתרבית מיקרוביאלית על מנת לייצר חלבונים אנושיים. יישום זה מתבסס על יכולתם של מיקרואורגניזמים לקבל גן זר אל הגנום שלהם ולבטא את תוצרי הגן, החלבונים. בשל יכולתם להתרבות במהירות ולבטא חלבונים שונים בכמות גבוהה שיטה זו היא בעלת יעילות גבוהה, ומיקרואורגנימזים רבים מכונים "בתי-חרושת לחלבונים".
אחת ממערכות ההגנה הטבעיות של חיידקים נקראת קריספר (אנ') והיא מאפשרת לחיידק לייצר "זיכרון חיסוני" כנגד וירוסים. משנת 2013 נכנסה לשימוש שיטת קריספר שמאפשרת עריכה יעילה ומדויקת של גנים בחיידקים, שמרים, צמחים ובעלי חיים. יישום השיטה על שמרים המשתתפים בתסיסה של בירה אפשרה לשפר את טעם הבירה במקביל להפחתה של אחוז האלכוהול.
מוצרים

ככלל, שימוש נפוץ בהנדסה גנטית נועד להקנות עמידות כנגד זחלי חרקים על ידי שימוש בגנים של חיידקי בצילוס שמייצרים באופן טבעי חלבונים הפוגעים בחרקים. בשיטות של הנדסה גנטית מייצרים צמחי תירס, כותנה ותפוחי אדמה מהונדסים, אליהם מחדירים את הגנים של חיידק הבצילוס המייצרים את הרעלן, וכך הצמח עמיד לנזקי אותו חרק.
מוצרים > אורז זהוב

אורז זהוב (אנ') הוא אורז העשיר בבטא קרוטן המהווה קודמן לייצור ויטמין A בגוף האדם. מטרת הפיתוח הייתה לספק פתרון עבור האוכלוסייה המתגוררת באזורים הסובלים מתזונה לקויה וממחסור בוויטמין A, שעלול לגרום לבעיות בריאותיות רבות כולל עיוורון, בעיקר בילדים. פיתוח המוצר התבסס על כך שלאורז יש את היכולת לייצר בטא קרוטן, אך באופן טבעי הוא מיוצר רק בעלים ולא בגרעינים המיועדים למאכל. על מנת שהבטא קרוטן ייוצר גם בזרעים של האורז הוספו לצמח שני גנים נוספים שמקורם בתירס ובחיידק הנמצא באדמה.
מוצרים > פולי סויה

כ-56% מהיצור העולמי של פולי סויה מתבסס על גידולים מהונדסים גנטית. השינוי בפולי הסויה העלה את הסבילות של הצמח לקוטלי עשבים בהם נעשה שימוש בתעשייה. חברת Pioneer Hi Bred International (אנ') יצרה פולי סויה מהונדסים גנטית המכילים ריכוז גבוהה של חומצה אולאית הידועה כעוזרת בהפחתת הכולסטרול ומהווה את חומצת השומן העיקרית בשמן זית. בכך, שמן הקנולה הופך לעמיד יותר בפני חימצון ובעל ערך תזונתי גבוה מהשמן המקורי.
מוצרים > סלמון

פיתוח של חברת AquaBounty Technologies (אנ') שקיבל את אישור ה-FDA, הוא סלמון אטלנטי שהונדס גנטית כך שיגדל במהירות כפולה מזו של סלמון רגיל. בחברה החדירו לתא הדג מקטע דנ"א המכיל שני גנים, הראשון הוא פרומוטור הנלקח מגן המקודד לחלבון קיפאון של דג פוטית, והשני הוא הורמון גדילה שנלקח מדג סלמון מסוג אלתית גמלונית.